ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Οκτωβρίου 1996 περί κοινού τεχνικού κανονισμού για τις απαιτήσεις σχετικά με τις εφαρμογές της τηλεφωνίας στον τομέα των δημόσιων πανευρωπαϊκών κυψελωτών ψηφιακών χερσαίων κινητών επικοινωνιών - φάση ΙΙ (Κείμενο που παρουσιάζει ενδιαφέρον για τον ΕΟΧ) (96/629/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/263/ΕΟΚ του Συμβουλίου, της 29ης Απριλίου 1991, για την προσέγγιση των νομοθεσιών των κρατών μελών των σχετικών με τον τερματικό εξοπλισμό τηλεπικοινωνιών, περιλαμβανομένης και της αμοιβαίας αναγνωρίσεως της πιστότητας (1), όπως τροποποιήθηκε από την οδηγία 93/68/ΕΟΚ (2), και ιδίως το άρθρο 6 παράγραφος 2,

Εκτιμώντας:

ότι η Επιτροπή ενέκρινε το μέτρο που προσδιορίζει τον τύπο τερματικού εξοπλισμού για τον οποίο απαιτείται κοινός τεχνικός κανονισμός, καθώς και τη συνοδευτική δήλωση σχετικά με το πεδίο εφαρμογής 7

ότι ο αρμόδιος οργανισμός τυποποίησης έχει καταρτίσει τα εναρμονισμένα πρότυπα τα οποία υλοποιούν τις εφαρμοστέες βασικές απαιτήσεις 7

ότι θα πρέπει να θεσπιστούν τα αντίστοιχα εναρμονισμένα πρότυπα ή τμήματα αυτών, που υλοποιούν τις βασικές απαιτήσεις και τα οποία μετατρέπονται σε κοινούς τεχνικούς κανονισμούς 7

ότι τα εφαρμοστέα μέρη του εναρμονισμένου προτύπου σε ό,τι αφορά περιπτώσεις δοκιμών απαιτούν διαδικασία εκ των προτέρων επικύρωσης 7 ότι ο βαθμός προόδου των επικυρωμένων περιπτώσεων δοκιμών θα πρέπει να δημοσιεύεται στην Επίσημη Εφημερίδα των Ευρωπαϊκών Κοινοτήτων 7

ότι θα πρέπει να καταστεί δυνατόν για τους κοινοποιημένους οργανισμούς να συνεχίσουν να εγκρίνουν τον τερματικό εξοπλισμό σύμφωνα με την απόφαση 94/12/ΕΚ της Επιτροπής (3) για μια μεταβατική περίοδο δύο ετών και θα πρέπει ο εν λόγω εξοπλισμός να μπορεί να εξακολουθεί να διατίθεται στην αγορά και να τίθεται σε λειτουργία μετά την μεταβατική αυτή περίοδο 7

ότι θα πρέπει η απόφαση 94/12/ΕΚ να καταργηθεί στο τέλος της μεταβατικής περιόδου 7

ότι η παρούσα απόφαση θα πρέπει να επανεξεταστεί για να εξασφαλιστεί συνέπεια μεταξύ των κοινοποιημένων οργανισμών, όσον αφορά την αξιολόγηση της πιστότητας προς τα εφαρμοστέα εναρμονισμένα πρότυπα 7

ότι ο κοινός τεχνικός κανονισμός που προβλέπεται στην παρούσα απόφαση είναι σύμφωνος με τη γνώμη που διατύπωσε η ACTE,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η παρούσα απόφαση εφαρμόζεται σε τερματικό εξοπλισμό, συμπεριλαμβανομένων τυχόν ενεργητικών εξαρτημάτων, εφόσον τροποποιούν τις επιδόσεις του τερματικού εξοπλισμού ως προς μια παράμετρο που επηρεάζει τη συμμόρφωση προς τις βασικές απαιτήσεις, ο οποίος προορίζεται να συνδεθεί με το δημόσιο πανευρωπαϊκό δίκτυο κυψελωτών ψηφιακών χερσαίων κινητών τηλεπικοινωνιών, σύμφωνα με τις διατάξεις του άρθρου 2 παράγραφος 2.

2. Η παρούσα απόφαση καθορίζει κοινό τεχνικό κανονισμό, ο οποίος καλύπτει τις απαιτήσεις για τις τηλεφωνικές εφαρμογές του τερματικού εξοπλισμού κινητών σταθμών για το πανευρωπαϊκό δίκτυο κυψελωτών ψηφιακών χερσαίων κινητών τηλεπικοινωνιών, που περιλαμβάνει διαμόρφωση σταθερής περιβάλλουσας και λειτουργεί στη ζώνη των 900 MHz με διαχωρισμό διαύλων ανά 200 kHZ, φέροντας διαύλους κίνησης σύμφωνα με την αρχή TDMA.

Άρθρο 2

1. Ο κοινός τεχνικός κανονισμός περιλαμβάνει τα εφαρμοστέα μέρη του εναρμονισμένου προτύπου που έχει καταρτίσει ο αρμόδιος οργανισμός τυποποίησης και το οποίο υλοποιεί τις βασικές απαιτήσεις που αναφέρονται στο άρθρο 4 στοιχείο ζ) της οδηγίας 91/263/ΕΟΚ. Η αναφορά στο εν λόγω πρότυπο και στα εφαρμοστέα μέρη του παρατίθεται στα παραρτήματα Ι και ΙΙ.

2. Ο τερματικός εξοπλισμός που εμπίπτει στο πεδίο εφαρμογής της παρούσας απόφασης, πρέπει να είναι σύμφωνος με τον κοινό τεχνικό κανονισμό της παραγράφου 1 και να πληροί τις βασικές απαιτήσεις που αναφέρονται στο άρθρο 4 στοιχεία α) και β) της οδηγίας 91/263/ΕΟΚ καθώς και τις απαιτήσεις κάθε άλλης εφαρμοστέας οδηγίας, ιδίως της οδηγίας 73/23/ΕΟΚ του Συμβουλίου (4) και της οδηγίας 89/366/ΕΟΚ του Συμβουλίου (5).

Άρθρο 3

Οι κοινοποιημένοι οργανισμοί που ορίζονται ως αρμόδιοι για την εφαρμογή των διαδικασιών του άρθρου 9 της οδηγίας 91/263/ΕΟΚ, χρησιμοποιούν ή διασφαλίζουν τη χρήση, όσον αφορά τον τερματικό εξοπλισμό για τη φάση ΙΙ, που καλύπτει η παράγραφος 1 του άρθρου 1 της παρούσας απόφασης, του εφαρμοστέου τμήματος του εναρμονισμένου προτύπου που αναφέρεται στα παραρτήματα Ι και ΙΙ, από τις 24 Οκτωβρίου 1996.

Άρθρο 4

Ο τερματικός εξοπλισμός μπορεί να εξακολουθήσει να εγκρίνεται από κοινοποιημένους οργανισμούς σύμφωνα με την απόφαση 94/12/ΕΚ για περίοδο δύο ετών από την 24η Οκτωβρίου 1996 και να διατίθεται στην αγορά ή να τίθεται σε λειτουργία μετά την εν λόγω περίοδο.

Άρθρο 5

Η παρούσα απόφαση επανεξετάζεται το αργότερο 6 μήνες μετά την έκδοσή της.

Άρθρο 6

Η απόφαση 94/12/ΕΚ καταργείται από τις 24 Οκτωβρίου 1998.

Άρθρο 7

Η παρούσα απόφαση απευθύνεται στα κράτη μέλη.

Βρυξέλλες, 23 Οκτωβρίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 128 της 23. 5. 1991, σ. 1.

(2) ΕΕ αριθ. L 220 της 31. 8. 1993, σ. 1.

(3) ΕΕ αριθ. L 8 της 12. 1. 1994, σ. 23.

(4) ΕΕ αριθ. L 77 της 26. 3. 1973, σ. 29.

(5) ΕΕ αριθ. L 139 της 23. 5. 1989, σ. 19.

ΠΑΡΑΡΤΗΜΑ Ι

Αναφορά στο εφαρμοστέο εναρμονισμένο πρότυπο

Το εναρμονισμένο πρότυπο που αναφέρεται στο άρθρο 2 της απόφασης είναι:

Ευρωπαϊκό ψηφιακό κυψελωτό τηλεπικοινωνιακό σύστημα (φάση ΙΙ) 7

Απαιτήσεις για τις τηλεφωνικές εφαρμογές για κινητούς σταθμούς GSM (Global System for Mobile Communications - Παγκόσμιο Σύστημα Κινητών Επικοινωνιών) 7

Τηλεφωνία

ETSI

European Telecommunications Standards Institute - Ευρωπαϊκό Ινστιτούτο Τυποποίησης στον τομέα των Τηλεπικοινωνιών

Γραμματεία του ETSI

TBR 20 Οκτωβρίου 1996

(εξαιρουμένων του προλόγου και των πάσης φύσεως απαιτήσεων, πλην εκείνων που αναφέρονται στο παράρτημα ΙΙ)

Πρόσθετες πληροφορίες

Το Ευρωπαϊκό Ινστιτούτο Τυποποίησης στον τομέα των Τηλεπικοινωνιών είναι αναγνωρισμένο βάσει της οδηγίας 83/189/ΕΟΚ του Συμβουλίου (1).

Το εναρμονισμένο πρότυπο που αναφέρεται ανωτέρω έχει καταρτιστεί κατόπιν εντολής η οποία ανετέθη με τις σχετικές διαδικασίες της οδηγίας 83/189/ΕΟΚ του Συμβουλίου.

Το πλήρες κείμενο του εναρμονισμένου προτύπου που αναφέρεται ανωτέρω διατίθεται από το:

European Telecommunications Standards Institute

F-06921 Sophia Antipolis Cedex.

(1) ΕΕ αριθ. L 109 της 26. 4. 1983, σ. 8.

ΠΑΡΑΡΤΗΜΑ ΙΙ

Εφαρμοστέα τμήματα του προτύπου TBR 20

>ΘΕΣΗ ΠΗΝΑΚΑ>